wickkiey/tamil-wikipedia-chunked huggingface dataset:
# யூகேஎம் கொமுட்டர் நிலையம்

**யூகேஎம் கொமுட்டர் நிலையம்** (ஆங்கிலம்: *UKM Komuter Station*; மலாய்: *Stesen Komuter UKM*) என்பது மலேசியா, சிலாங்கூர், உலு லங்காட் மாவட்டம், பாங்கி, நகர்ப்பகுதியில் அமைந்துள்ள கொமுட்டர் நிலையம் ஆகும். மலேசிய தேசிய பல்கலைக்கழகத்திற்கு (**யூகேஎம்**} அருகில் அமைந்துள்ளதால இந்த நிலையத்திற்கும் பலகலைக்கழகத்தின் பெயர் வைக்கப்பட்டது.  
சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட புலாவ் செபாங் வழித்தடம் மூலமாக இந்த நிலையம் சேவை செய்யபடுகிறது.
# யூகேஎம் கொமுட்டர் நிலையம்

## பொது

இந்த நிலையம் இரண்டு நடைபாதைத் தளங்களைக் கொண்டுள்ளது. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. நிலையத்தில் பயணச் சீட்டு வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன. இந்த நிலையத்தில் புதிதாகக் கட்டப்பட்ட நீட்டிப்புகளும் கூடுதலாக உள்ளது.  
பல்கலைக்கழக வளாகத்தில் இருந்து 1.5&nbsp;கிமீ தொலைவில்; பல்கலைக்கழக வளாகத்தின் வடகிழக்கு முனையில் இந்த நிலையம் அமைந்துள்ளது. நிலையத்திற்கும் பல்கலைக்கழகத்திற்கும் இடையில் பயணிகளை ஏற்றிச் செல்ல பேருந்து சேவைகள் வழங்கப்படுகின்றன.  
பல்கலைக்கழகத்திற்கு அருகில் அமைந்திருப்பதால், பொதுவாக வெள்ளிக்கிழமைகளிலும் வார இறுதி நாட்களிலும் பல்கலைக்கழக மாணவர்கள் அதிகமானோர் இந்த நிலையத்தில் இருந்து பயணிக்கின்றனர்.
# யூகேஎம் கொமுட்டர் நிலையம்

## பேருந்து சேவைகள்

- - (காஜாங் - மலேசிய தேசிய பல்கலைக்கழகம் - காஜாங்)
# கெமாலியோனினே

**கெமாலியோனினே** (*Chamaeleoninae*) என்பது பச்சோந்திகளின் பெயரளவிலான துணைக்குடும்பம் ஆகும். 1986ஆம் ஆண்டில் கிளேவர் மற்றும் போகோம் ஆகியோரால் கெமாலியோனிடே குடும்பம் புரூக்சினே மற்றும் சாமேலியோனே என்ற இரண்டு துணை குடும்பங்களாகப் பிரிக்கப்பட்டது. இருப்பினும், 1986-இல் இதன் தோற்றத்திலிருந்து, இந்த துணைக்குடும்பப் பெயரின் செல்லுபடியாகும் தன்மை மிகவும் விவாதத்திற்குரியதாக உள்ளது. பெரும்பாலான தொகுதி வரலாற்று ஆய்வுகள் புரூக்சினே என்ற துணைக்குடும்பத்தின் குள்ளப் பச்சோந்திகள் ஓர் ஒற்றைத்தொகுதிமரபௌ உயிரினத் தோற்றம் கொண்ட குழு அல்ல என்ற கருத்தை ஆதரிக்கின்றன. சில வகைப்பாட்டியலாளர்கள் முன்பு ஆதாரம் இல்லாததின் அடிப்படையில் துணை குடும்ப வகைப்பாட்டைப் பயன்படுத்த விரும்பினாலும், இவர்கள் பின்னர் இந்த துணை குடும்பப் பிரிவைக் கைவிட்டனர். இனி கெமாலியோனிடே குடும்பத்துடன் எந்த துணை குடும்பங்களையும் அங்கீகரிக்கவில்லை. எவ்வாறாயினும், 2015ஆம் ஆண்டில், குளோ புரூக்சீனியா மற்றும் *பாலியோன்* பேரினங்களை மட்டுமே புரூக்சினே துணைக்குடும்பத்திற்குள் வைப்பதன் மூலம் துணை குடும்பப் பிரிவை மறுசீரமைத்தார். மற்ற அனைத்து சிற்றினங்கள் கெமாலியோனினேவில் வைக்கப்பட்டன.
# கெமாலியோனினே

## வகைப்பாடு

துணைக் குடும்பத்தில் முன்னர் அங்கீகரிக்கப்பட்ட பத்து பேரினங்கள்:  
- பேரினம் *ஆர்க்காயசு*
- பேரினம் *பிராடிபோடியன்*
- பேரினம் *காலும்மா*
- பேரினம் *சாமேலியோ*
- பேரினம் *பர்சிபர்*
- பேரினம் *கின்யோன்ஜியா*
- பேரினம் *நட்சிகாம்பியா*
- பேரினம் *இரைபெலியான்*
- பேரினம் *இராம்போலியான்*
- பேரினம் *திரையோசெரசு*  
தில்பரி & தோல்லே (2009) இதை முழு பேரினமாக உயர்த்தும் வரை, *திரோசெரோசு* முன்பு *கெமாலியோ* துணை இனமாகக் கருதப்பட்டது. அப்போதிருந்து, இரண்டு புதிய சிற்றினங்கள் *திரையோசெரோசு* பேரினத்தில் கிரோசு மற்றும் போமி (2010), சிடிபாலா மற்றும் பலரால் (2011) விவரிக்கப்பட்டுள்ளன. இந்த இரண்டு புதிய சிற்றினங்களும் *கெமாலியோ* என்ற பொதுவான பெயருடன் இணைந்து வெளியிடப்படவில்லை.
# செருகாவு

**செருகாவு** (*Cherukavu*) என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள ஒரு சிற்றூர் ஆகும்.
# செருகாவு

## போக்குவரத்து

செருகாவு ஊராட்சியின் சில பகுதிகள் தேசிய நெடுஞ்சாலை 966 இல் ராமநாட்டுக்கரைக்கும் கொண்டோட்டிக்கும் இடையே அமைந்துள்ளது. புலிக்கல் நகரின் பெரும்பாலான பகுதிகள் செருகாவு ஊராட்சிக்கு உட்பட்டவை. செருகாவு ஊராட்சியின் மற்ற முக்கிய ஊர்கள் பேரிங்காவே, கண்ணம்வெட்டிக்காவு ஆகியவை ஆகும். ராமநாட்டுக்கரை நகரத்திலிருந்து கே.வி.காவுக்கு பேருந்துகள் தொடர்ந்து செல்கின்றன, அவை வழியில் ஐந்து நிமிடங்கள் பேரிங்காவில் நிற்கின்றன. பேரிங்காவே செல்லும் சாலை தேசிய நெடுஞ்சாலை 966 இல் கைதக்குண்டிலிருந்து தொடங்கி பூச்சல் கிராமம் வழியாக செல்கிறது.
# செருகாவு

## புலிக்கல் ஊர்

சேருகாவு ஊராட்சியில் உள்ள பெரிய ஊர் புலிக்கல் என்பது ஆகும். பக்கத்தில் 'புளிக்கல்' என்ற மற்றொரு ஊராட்சி உள்ளது. இந்த இரண்டு இடப்பெயர்களும் உள்ளூர் மக்களால் தெளிவற்ற முறையில் பயன்படுத்தப்படுகின்றன. புலிகல் என்ற சொல் பேருந்து நிலையத்தையும் நகரத்தையும் குறிக்கும். 'செருகாவு' என்ற சொல் அதிகாரப்பூர்வமாக இந்த ஊரைக் குறிக்கப் பயன்படுத்தப்படுகிறது.
# செருகாவு

## முன்மொழியப்பட்ட கரிப்பூர்-கொண்டோட்டி நகராட்சி

முன்மொழியப்பட்ட கரிப்பூர்-கொண்டோட்டி நகராட்சியில் உள்ளடங்கியவை:  
**மொத்த மக்கள் தொகை (1991 மக்கள் தொகை கணக்கெடுப்பு):** 152,839
# செருகாவு

## மக்கள்தொகையியல்

2001 இந்திய மக்கள் கணக்கெடுப்பின் படி, செருகாவுவின் மொத்த மக்கள் தொகை 25767 ஆகும். இதில் ஆண்களின் எண்ணிக்கை 12851 என்றும், பெண்களின் எண்ணிக்கை 12916 என்றும் உள்ளது.
# செருகாவு

## போக்குவரத்து

செருகாவு கிராமம் மேற்கில் ஃபெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 புலிக்கல் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் ஃபெரோக்கில் உள்ளது.
# தோரியம் மூவயோடைடு

**தோரியம் மூவயோடைடு** (*Thorium triiodide*) என்பது ThI<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியமும் அயோடினும் சேர்ந்து இந்த இருமச் சேர்மம் உருவாகிறது.
# தோரியம் மூவயோடைடு

## தயாரிப்பு

800 °செல்சியசு வெப்பநிலையில் ThI<sub>4</sub> சேர்மத்தை வெற்றிடத்தில் சூடேற்றுவதால் தோரியம் மூவயோடைடு உருவாகிறது.
# தோரியம் மூவயோடைடு

## இயற்பியல் பண்புகள்

கருப்பு அல்லது சாம்பல் நிறத்தில் தோரியம் மூவயோடைடு படிகங்களாக உருவாகிறது.
# தோரியம் மூவயோடைடு

## வேதிப் பண்புகள்

தோரியம் மூவயோடைடு தண்ணீருடன் வினைபுரிகிறது.
# பாங்கி கொமுட்டர் நிலையம்

**பாங்கி கொமுட்டர் நிலையம்** (ஆங்கிலம்: *Bangi Komuter Station*; மலாய்: *Stesen Komuter Bangi*) என்பது மலேசியா, சிலாங்கூர், உலு லங்காட் மாவட்டம், பாங்கி லாமா, நகர்ப்பகுதியில் அமைந்துள்ள கொமுட்டர் நிலையம் ஆகும். இந்த நிலையம் பாங்கி எனும் நகரத்தில் அமைந்துள்ளதால் அந்த நகரத்தின் பெயரில் அதற்கும் பெயரிடப்பட்டது.  
சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட புலாவ் செபாங் வழித்தடம் மூலமாக இந்த நிலையம் சேவை செய்யபடுகிறது.
# பாங்கி கொமுட்டர் நிலையம்

## பொது

இந்த நிலையத்தில் மூன்று தொடருந்து பாதைகள்; 1 பக்க நடைமேடை; 1 தீவு நடைமேடைள் உள்ளன. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. இந்த நிலையம் 1995-ஆம் ஆண்டில் திறக்கப்பட்டது.  
நிலையத்தில் பயணச் சீட்டு வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன. இந்த நிலையம் ஒரு சிறிய தொடருந்து ஊழியர் குழுவினரைக் கொண்டு செயல்படுகிறது.  
பாங்கி நகரத்திற்கு அருகாமையில் இருப்பதால், இந்த நிலையம் நியாயமான எண்ணிக்கையிலான பயணிகளைப் பெறுகிறது. இந்த நிலையத்தின் வாகன நிறுத்துமிடம் பெரியதாகவும் வசதியாகவும் உள்ளது. நிலையத்திற்கு வெளியே சிறிய அங்காடிக் கடைகள் உள்ளன. இந்தக் கடைகளில் பழங்கள், குளிர்பானங்கள் விற்கப்படுகின்றன.
# தோரியம் இருகார்பைடு

**தோரியம் இருகார்பைடு** (*Thorium dicarbide*) என்பது ThC<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.
# தோரியம் இருகார்பைடு

## தயாரிப்பு

2000-2500 °செல்சியசு வெப்பநிலையில் தோரியமும் கிராபைட்டும் சேர்ந்து வினைபுரிவதால் தோரியம் இருகார்பைடு உருவாகிறது.  
:Th + 2C -> ThC<sub>2</sub>
# தோரியம் இருகார்பைடு

## பண்புகள்

### இயற்பியல் பண்புகள்

தோரியம் இருகார்பைடு மஞ்சள் நிறத்தில் படிகத் திண்மமாகக் காணப்படுகிறது. இது தண்ணீரில் சிதைவடைகிறது. 2773 °செல்சியசு வெப்பநிலையில் தீப்பற்றி எரிகிறது. 9 கெல்வின் வெப்பநிலையில் மீகடத்தியாகச் செயல்படுகிறது. அறை வெப்பநிலையில் C2/c (விண்வெளி குழு எண். 15) என்ற இடக்குழுவுடன் ஒற்றைசரிவச்சு படிக அமைப்பைக் கொண்டுள்ளது. 1430 பாகை செல்சியசு மற்றும் 1480 பாகை செல்சியசு வெப்பநிலையில் இது ஒரு நாற்கோண படிகமாகவும் அதற்கு மேலான வெப்பநிலையில் கனசதுரப் படிக அமைப்பிலும் உள்ளது.
# தோரியம் இருகார்பைடு

## வேதிப் பண்புகள்

தோரியம் இருகார்பைடு காற்றில் விரைவாக நீராற்பகுப்பிற்கு உட்பட்டு தோரியம் டையாக்சைடு, ஐதரசன் மற்றும் ஐதரோகார்பன்களை உருவாக்குகிறது. இதன் வினை வீதம் தொடர்புடைய யுரேனியம் டைகார்பைடை விட 10 மடங்கு அதிகமாகும். கந்தக அமிலம் போன்ற அமிலங்களுடன் வினைபுரியும். இவ்வினையில் தோரியம்(IV) சல்பேட்டு உருவாகிறது.
# தோரியம் இருசெலீனைடு

**தோரியம் இருசெலீனைடு** (*Thorium diselenide*) என்பது ThSe<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியத்தின் செலீனைடு உப்புகளில் ஒன்றாகக் கருதப்படும் இச்சேர்மம் முதன்முதலில் தோரியம் கார்பைடையும் செலீனியம் ஆவியையும் வினைபுரியச் செய்து தயாரிக்கப்பட்டது.
# தோரியம் இருசெலீனைடு

## தயாரிப்பு

தோரியம் மற்றும் செலீனியம் தனிமங்கள் உயர் வெப்பநிலையில் வினைபுரிந்து தோரியம் இருசெலீனைடை கொடுக்கின்றன:
# பத்தாங் பெனார் கொமுட்டர் நிலையம்

**பத்தாங் பெனார் கொமுட்டர் நிலையம்** (ஆங்கிலம்: *Batang Benar Komuter Station*; மலாய்: *Stesen Komuter Batang Benar*) என்பது மலேசியா, நெகிரி செம்பிலான், சிரம்பான் மாவட்டம், பத்தாங் பெனார் நகர்ப்பகுதியில் அமைந்துள்ள கொமுட்டர் நிலையம் ஆகும்.  
இந்த நிலையம் பாஜம் சாலையில் இருந்து 4 கிலோமீட்டர் தொலைவிலும்; பழைய நீலாய் நகரம்; மற்றும் நீலாய் கொமுட்டர் நிலையம்; ஆகியவற்றில் இருந்து 4 கிலோமீட்டர் தொலைவிலும் உள்ளது. இந்த நிலையம் பத்தாங் பெனார் நகரத்தில் அமைந்துள்ளதால் அந்த நகரத்தின் பெயரில் அதற்கும் பெயரிடப்பட்டது.  
சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட புலாவ் செபாங் வழித்தடம் மூலமாக இந்த நிலையம் சேவை செய்யபடுகிறது.
# பத்தாங் பெனார் கொமுட்டர் நிலையம்

## பொது

இந்த நிலையத்தில் 2 பக்க நடைமேடைகள்; 4 வழித்தடங்கள் உள்ளன. பத்தாங் பெனார் நிலையத்தில் நிற்காத தொடருந்துகள், நிலையத்தின் நடுவில் உள்ள இரண்டு வழித்தடங்களைப் பயன்படுத்திக் கொள்கின்றன. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. இந்த நிலையம் 1995-ஆம் ஆண்டில் திறக்கப்பட்டது.  
நிலையத்தில் பயணச் சீட்டு வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன. இந்த நிலையம் ஒரு சிறிய தொடருந்து ஊழியர் குழுவினரைக் கொண்டு செயல்படுகிறது.
# பத்தாங் பெனார் கொமுட்டர் நிலையம்

## பொது

### பத்தாங் பெனார் பயணிகள்

பத்தாங் பெனார் நகரத்திற்கு அருகாமையில் இருப்பதால், இந்த நிலையத்தை அதிக அளவிலான பத்தாங் பெனார் நகரத்தின் பயணிகள் பயன்படுத்திக் கொள்கிறார்கள். இந்த நிலையத்தின் வாகன நிறுத்துமிடம் ஓரளவிற்கு வசதியாக உள்ளது. நிலையத்திற்கு வெளியே சிறிய அங்காடிக் கடைகள் உள்ளன. இந்தக் கடைகளில் பழங்கள், குளிர்பானங்கள், நொறுக்குத் தீனிப் பொருட்கள் விற்கப் படுகின்றன.
# கே. பி. திலக்

**கொர்லிபாரா பாலகங்காதர திலக்** (14 சனவரி 1926 - 23 செப்டம்பர் 2010) என்பவர் இந்திய விடுதலை இயக்கத்தில் பங்கேற்றவர் ஆவார். இந்திய திரைப்படத் தயாரிப்பாளர் மற்றும் இயக்குநர் ஆவார்.
# கே. பி. திலக்

## விருது

- நந்தி விருது - 2008-இல் பி. என். ரெட்டி தேசிய விருதை வென்றார்
# லோக்கல் சரக்கு

**லோக்கல் சரக்கு** (*Local Sarakku*) 2024 இல் எஸ். பி. ராஜ்குமார் இயக்கத்தில் வெளிவந்த இந்தியத் தமிழ் நகைச்சுவைத் திரைப்படமாகும். இப்படத்தில் தினேஷ் குமார் உபாசனா ஆர். சி., யோகி பாபு ஆகியோர் முக்கிய வேடங்களில் நடித்திருந்தனர். வராக சுவாமி பிலிம்சு சார்பில் கே. வினோத்குமார் இப்படத்தை தயாரித்தார்.
# லோக்கல் சரக்கு

## நடிகர்கள்

- தினேஷ்குமார்
- யோகி பாபு
- உபசனா ஆர். சி
- சாம்ஸ்
- இமான் அண்ணாச்சி
- சிங்கம்புலி
- வையாபுரி
- வினோதினி வைத்தியநாதன்
- சென்றாயன்
# லோக்கல் சரக்கு

## தயாரிப்பு

படத்தின் முதற் சுவரொட்டி சூலை 2023 இல் வெளியிடப்பட்டது. படத்தின் முன்னோட்டம் ஆகத்து 2023 இல் வெளியிடப்பட்டது.
# லோக்கல் சரக்கு

## வரவேற்பு

"இடைவேளையின் திருப்பம் எதிர்பாராதது" என்று ஜீ நியூஸின் ஆர். கே. சுபார்க் எழுதினார். டைம்சு நவின் ரைசா நசுரீன் படத்திற்கு ஐந்தில் மூன்று என்று மதிப்பிட்டு, "பெண்கள் எவ்வாறு தைரியமான வாழ்க்கையை வாழ வேண்டும் என்பதற்கான செய்தியை இப்படம் கூறுவதாகக் கூறப்படுகிறது. என்று குறிப்பிட்டார்.
# சகுந்தலா பராஞ்சபே

**சகுந்தலா பராஞ்சபே** (*Shakuntala Paranjpye*, 17 சனவரி 1906&nbsp;– 3 மே 2000) ஓரு இந்திய எழுத்தாளரும், நடிகையும், அரசியல்வாதியும் ஆவார். இவர் 1958-64 காலகட்டத்தில் மகாராட்டிர சட்டமன்ற உறுப்பினராக இருந்தார். மேலும் 1964-70 காலகட்டத்தில் மாநிலங்களவையில் நியமன உறுப்பினராக பணியாற்றினார். 1991 ஆம் ஆண்டில், குடும்பக் கட்டுப்பாடு துறையில் இவரது முன்னோடிப் பணியைப் பாராட்டி, இந்தியக் குடியரசின் மூன்றாவது-உயர்ந்த குடிமகன் விருதான பத்ம பூசண் விருது வழங்கப்பட்டது.
# சகுந்தலா பராஞ்சபே

## வாழ்க்கைக் குறிப்பு

சகுந்தலா, கேம்பிரிச்சுப் பல்கலைக்கழகத்தில் கணிதத்தில் முதல் வகுப்பு மாணவராக இருந்த முதல் இந்தியரும் கல்வியாளரும் மற்றும் 1944-1947 காலகட்டத்தில் ஆத்திரேலியாவுக்கான இந்திய உயர் ஆணையராக இருந்த சர் ஆர். பி. பராஞ்சபேவின் மகள் ஆவார்.  
1929இல் சகுந்தலா கேம்பிரிச்சிலுள்ள நியூன்ஹாம் கல்லூரியில் கணிதத்தில் பட்டம் பெற்றவர். அடுத்த ஆண்டு இலண்டன் பல்கலைக்கழகத்தில் கல்வியில் சான்றிதழ் பட்டம் பெற்றார்.  
சகுந்தலா 1930களில் சுவிட்சர்லாந்தின் ஜெனீவாவில் உள்ள பன்னாட்டு தொழிலாளர் அமைப்பில் பணிபுரிந்தார். 1930கள் மற்றும் 1940களில் சில மராத்தி மற்றும் இந்தித் திரைப்படங்களிலும் நடித்தார்.  
சகுந்தலா மராத்தியில் பல நாடகங்கள், ஓவியங்கள் மற்றும் புதினங்களை எழுதினார். இவருடைய சில வேலைகள் ஆங்கிலத்திலும் இருந்தன. குழந்தைகளுக்கான இந்தித் திரைப்படமான, *யே ஹை சக்கட் பக்கத் பம்பே போ* என்பது சகுந்தலாவின் மராத்தி கதையை அடிப்படையாகக் கொண்டு 2003 இல் வெளியிடப்பட்டது.
# சகுந்தலா பராஞ்சபே

## தனிப்பட்ட வாழ்க்கை

சகுந்தலா, உருசிய ஓவியரான *யூரா இச்லெப்ட்சஃப்* என்பவரை திருமணம் செய்து கொண்டார். இந்தத் தம்பதியருக்கு 1938 இல் சாய் பராஞ்சபே என்ற ஒரு மகள் பிறந்தார். மகள் பிறந்த சில காலம் கழித்து, சகுந்தலா தனது கணவனை விவாகரத்து செய்தார்.  
சாய் பராஞ்சபே ஒரு பிரபலமான இந்தித் திரைப்பட இயக்குநரும் மற்றும் திரைக்கதை ஆசிரியரும் ஆவார். இவர் நகைச்சுவை மற்றும் குழந்தைகளுக்கான திரைப்படங்களுக்கு பெயர் பெற்றவர். 1991 ஆம் ஆண்டில், இந்திய அரசு சகுந்தலாவின் கலைத் திறமைகள் மற்றும் இவரது கதைகளுக்காக பத்ம பூசண் கௌரவத்தை வழங்கியது.
# சகுந்தலா பராஞ்சபே

## படைப்புகள்

- *Three years in Australia*, (ஆங்கிலம்), 1951
- *Sense and nonsense*, (ஆங்கிலம்), 1970.
- *Kāhi Āmbat, Kāhi Goad*, (மராத்தி), 1979.
- *Desh-Videshichyā Lok-Kathā*, (மராத்தி)
# தோரியம் எழுபாசுபைடு

**தோரியம் எழுபாசுபைடு** (*Thorium heptaphosphide*) என்பது ThP<sub>7</sub>என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தோரியம் உலோகமும் பாசுபரசும் சேர்ந்து இந்த இருமச் சேர்மம் உருவாகிறது. நான்கிணைய தோரியத்தின் பாசுபரசு மிகுந்துள்ள சேர்மமாக தோரியம் எழுபாசுபைடு கருதப்படுகிறது.
# தோரியம் எழுபாசுபைடு

## தயாரிப்பு

830 கெல்வின் வெப்பநிலையில் தோரியம் மற்றும் பாசுபரசு தனிமங்களை அயோடினுடன் சேர்த்து வினைபுரியச் செய்தால் தோரியம் எழுபாசுபைடு உருவாகும்.
# தோரியம் எழுபாசுபைடு

## பண்புகள்

தோரியம் எழுபாசுபைடு செஞ்சாய்சதுரப் படிக அமைப்பில் கருப்பு நிறத்தில் கம்பி வடிவ படிகங்களை உருவாக்குகிறது. வெற்றிடத்தில் 650 பாகை செல்சியசு வெப்பநிலையில் Th<sub>2</sub>P<sub>11</sub> சேர்மமாக சிதைவடைகிறது.
# பகா நான்கன்

எண் கோட்பாட்டில், **பாக நான்கன்** அல்லது **நாற்பகாத்தனி** (*prime quadruplet*, **prime quadruple**) என்றமையும் நான்கு பகா எண்களின் கணமாகும். 3ஐ விடப் பெரிய பகா எண்களின் கணங்களுள் ஒன்றாகவும், நீளம் நான்குகொண்ட ஒரேயொரு பகாஎண் குழாமாகவுமுள்ளது.
# பகா நான்கன்

## நாற்பகாத்தனிகள்

முதல் எட்டு நாற்பகாத்தனிகள்:  
}  
எனும் நாற்பகாத்தனியைத் தவிர ஏனைய நாற்பகாத்தனிகள் ( ஒரு முழு எண்) என்ற வடிவிலமையும். இவை 2,&nbsp;3 அல்லது 5 ஆல் வகுபடாதவை என்பதை இவ்வடிவமைப்பு உறுதிப்படுத்துகிறது.  
பத்தடிமானத்தில், இலக்கங்களுடைய நாற்பகாத்தனிகளின் எண்ணிக்கை:
:1, 3, 7, 27, 128, 733, 3869, 23620, 152141, 1028789, 7188960, 51672312, 381226246, 2873279651 .  
2019, பிப்பிரவரி மாதத்தின்படி, கண்டறியப்பட்ட மிகப்பெரிய நாற்பகாத்தனியிலுள்ள பகாஎண்களின் இலக்கங்களின் என்ணிக்கை 10132 ஆகும். பீட்டர் கைசெரின் கண்டுபிடிப்பின்படி இந்த மிகப்பெரிய நாற்பகாத்தனியின் முதல் பகாஎண் ஆகவுள்ளது.  
அனைத்து நாற்பகாத்தனிகளின் தலைகீழிகளின் கூடுதல் "நாற்பகாத்தனிகளின் பிரன்சின் மாறிலி" என்றழைக்கப்படுகிறது. இதன் குறியீடு . இதன் மதிப்பு:
:<math display=block>B_4 = \(\frac{1}{5} + \frac{1}{7} + \frac{1}{11} + \frac{1}{13}\)
+ \(\frac{1}{11} + \frac{1}{13} + \frac{1}{17} + \frac{1}{19}\)
+ \(\frac{1}{101} + \frac{1}{103} + \frac{1}{107} + \frac{1}{109}\) + \cdots</math>  
: = 0.87058 83800 ± 0.00000 00005.
# நிக்கல் இருசயனைடு

**நிக்கல் இருசயனைடு** (*Nickel dicyanide*) என்பது Ni(CN)<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சாம்பல் பச்சை நிறத்தில் காணப்படும் இச்சேர்மம் பெரும்பாலான கரைப்பான்களில் கரையாது.
# நிக்கல் இருசயனைடு

## தயாரிப்பு

நீரிய நிக்கல்(II) அயனிகள் கரைசலில் இரண்டு சமமான சோடியம் அல்லது பொட்டாசியம் சயனைடை சேர்ப்பதன் மூலம் நிக்கல்(II) சயனைடு நான்குநீரேற்று சேர்மம் வீழ்படிவாகக் கிடைக்கிறது. இந்நீரேற்றை 140 பாகை செல்சியசு வெப்பநிலைக்கு சூடாக்குவதால் நீரற்ற நிக்கல் இருசயனைடு உருவாகிறது.
: Ni(CN)<sub>2</sub> + 2dmgH<sub>2</sub> → Ni(dmgH)<sub>2</sub> + 2HCN
# மர உலர் தாவரகம்

**மர உலர் தாவரகம்** (*Xylotheque* அல்லது *xylothek* கிரேக்க மொழி: "wood"; *மரம்* + : "repository"; *பேணுமிடம்*) என்பது உலர் தாவரகங்களின் வகைகளில் ஒன்றாகும். இதில் மரச் சான்று உருவகங்கள், தாவர ஆய்வுகளுக்காகப் பேணப்படுகின்றன.பாரம்பரிய *மர உலர் தாவரகத்தின்* ஆவணங்கள் புத்தக வடிவிலான தொகுதிகளின் வடிவத்தில் இருக்கின்றன. ஒவ்வொரு மர ஆவணமும், ஒரு குறிப்பிட்ட வகையான மரத்தாலும், தொடர்புடைய தாவரத்தின் வெவ்வேறு பகுதிகளின் மாதிரிகளுடனும் உருவாக்கப்படுகின்றன.  
*மர உலர் தாவரகம்* என்பது *மர வில்லையகம்* (*xylarium* கிரேக்கம் "wood" இலத்தீன்: "separate place") என்றும் அழைக்கின்றனர். ஒப்பிட்டு அளவில் இது புதிய வடிவம் ஆகும். மேலும் மர ஆவணங்கள், சிறிய மரவில்லை, தனித்துவமான அம்மரத்தின் விவரங்களோடு செதுக்கப்படுகின்றன.  
பல நாடுகள், இதுபோன்ற ஒரு மர உலர் தாவரகத்தையாவது தங்கள் நாட்டின் தாவர வளத்திற்காக பேணுகின்றன. பிற நாடுகளின் தாவர வளங்களைப் பேணும் பன்னாட்டு அமைப்புகளும் உள்ளன. இந்த ஆவணகம், காட்டியல், தாவரவியல், பாதுகாப்பு திட்ட ஆய்வாளர்கள், தடய அறிவியல், தொல்லுயிரியல், தொல்லியல், மர ஓவியங்களைப் பாதுகாக்கும் கலைஞர்கள் போன்றவர்களுக்கு மிகவும் உறுதுணையாக இருக்கின்றன.
# மர உலர் தாவரகம்

## பன்னாட்டு மர உலர் தாவரகங்கள்

| Xyloteque | Samples |
| --- | --- |
| Xylarium Bogoriense, பொகோர் (இந்தோனேசியா) | 187,657 |
| மேடிசன் (அமெரிக்க ஐக்கிய நாடுகள்) | 98,000 |
| Tervuren (பெல்ஜியம்) | 57,000 |
| சாவோ பாவுலோ (பிரேசில்) | 17,000  
}} |
# பானு (தமிழ்ப் போராளி)

**பிரிகேடியர் பானு** அல்லது **பானு** என்று அழைக்கப்படும் **சிவநாதன் சோமசேகரன்** (இறப்பு 18. மே. 2009) என்பவர் விடுதலைப் புலிகளின் மூத்த தளபதிகளில் ஒருவர். இவர் இரண்டாவது ஆனையிறவுச் சமரில் விடுதலைப் புலிகளின் பீரங்கிப் படைப்பிரிவை வழிநடத்தினார். சமருக்குப் பிறகு 2000 ஆம் ஆண்டில் ஆனையிறவுத் தளத்தில் விடுதலைப் புலிகளின் கொடியை ஏற்றினார். மேலும் இவர் குட்டி ஸ்ரீ மோட்டார் படைப்பிரிவின் தளபதியாகவும் இருந்தார்.  
2009-ஆம் ஆண்டு சோமசேகரன் இறந்தார்.
# பானு (தமிழ்ப் போராளி)

## வாழ்க்கை

சிவநாதன் சோமசேகரன் இலங்கை, யாழ்ப்பாணம், அரியாலையைப் பிறப்பிடமாகக் கொண்டவர். காங்கேசன்துறை சீமைக்காரைத் தொழிற்சாலையில் வேலைபார்த்துவந்த நிலையில் 1983 கறுப்பு யூலை கலவரத்தைக் கண்டு கொதித்து விடுதலைப் புலிகள் இயக்கத்தில் இணைந்தார். இந்தியாவில் விடுதலைப் புலிகளின் இரண்டாவது பாசறையில் போர்ப் பயிற்சி பெற்றார். பயிற்சி முடிந்த பின்னர் மன்னார் மாவட்ட தளபதி லெப் கர்னல் விக்டரின் குழுவில் இணைக்கப்பட்டார். விடுதலைப் புலிகளின் பல தாக்குதல் நடவடிக்கைளில் பானு ஈடுபட்டார். ஒருகட்டத்தில் மன்னார் மாவட்ட தளபதியாகப் பானு உயர்ந்தார்.  
பல சமர்களில் ஈடுபட்ட பானு 18. மே. 2009 அன்று கொல்லப்பட்டார்.
# பூண்டு கொத்திறைச்சி

**பூண்டு கொத்திறைச்சி** (*Garlic sausage*) என்பது இறைச்சியுடன், முதன்மையாக வெள்ளைப்பூண்டுகளையும் கலந்து தயாரிக்கப்படும், கொத்திறைச்சி ஆகும்.  
}}
# பூண்டு கொத்திறைச்சி

## மேலதிகத் தகவல்கள்

-
- Kozačinski, L.; Hadžiosmanović, M.; Fleck, Ž. Cvrtila; Zdolec, N.; Filipović, I.; Kozačinski, Z. (March 2008). "Quality of dry and Garlic Sausages from Individual Households". MESO. Vol. 10 Issue 1. pp. 74-80.
# பூண்டு கொத்திறைச்சி

## வெளியிணைப்பு

- "Saucissons a l'Ail (French garlic sausages)". *த நியூயார்க் டைம்ஸ்*.
# நீலாய் கொமுட்டர் நிலையம்

**நீலாய் கொமுட்டர் நிலையம்** (ஆங்கிலம்: *Nilai Komuter Station*; மலாய்: *Stesen Komuter Nilai*) என்பது மலேசியா, நெகிரி செம்பிலான், சிரம்பான் மாவட்டம், நீலாய் நகர்ப்பகுதியில் அமைந்துள்ள கொமுட்டர் நிலையம் ஆகும்.  
நீலாய் நகரத்தில் இந்த நிலையம் அமைந்துள்ளதால், நீலாய் நகரத்தின் பெயரில் அதற்கும் பெயரிடப்பட்டது. 2015-ஆம் ஆண்டில் கேடிஎம் இடிஎஸ் சேவைகள் கிம்மாஸ் தொடருந்து நிலையம் வரை நீட்டிக்கப்பட்ட போது, இந்த நிலையம் கேடிஎம் இடிஎஸ் (KTM ETS) சேவைக்கு ஒரு நிறுத்தமாகச் செயல்பட்டது.  
முன்பு சிரம்பான் வழித்தடம் என்றும்; காஜாங் வழித்தடம் என்றும் அழைக்கப்பட்ட புலாவ் செபாங் வழித்தடத்தில் இந்த நிலையம் சேவையில் ஈடுபட்டுள்ளது.
# நீலாய் கொமுட்டர் நிலையம்

## பொது

இந்த நிலையம் பிரித்தானிய மலாயா காலத்தில் சிப்பாங் சாலையில் ஒரு நிறுத்தமாகத் தன் தொடக்கக்காலப் பணிகளைத் தொடங்கியது. மற்ற பெரும்பாலான நிலையங்களைப் போலவே இந்த நிலையமும் இரட்டை தடங்களைக் கொண்டுள்ளது.  
தற்போது கோலாலம்பூர் பன்னாட்டு வானூர்தி நிலையம்; மற்றும் சுற்றுவட்டாரக் கல்லூரிகளுக்கான ஓர் இணைப்பாக இந்த நிலையம் செயல்படுவதால், அதன் செயல்பாட்டு நேரங்களில், கணிசமான அளவிற்கு பயணிகளைப் பெறுகிறது.
# நீலாய் கொமுட்டர் நிலையம்

## பொது

### விரிவாக்கம்

தொடக்கத்தில் இந்த நிலையம் ஒரு சின்ன நிலையக் கட்டிடமாகத்தான் இருந்தது. ஒரு பயணச் சீட்டு வழங்கிடம்; மற்றும் இரண்டு பயணச் சீட்டு விற்பனை இயந்திரங்கள்; மூடப்பட்ட வழித்தடங்கள் போன்றவற்றைக் கொண்டிருந்தது. இருப்பினும், 2005-ஆம்; 2006-ஆம் ஆண்டுகளில், இந்த நிலையத்தில் குறிப்பிடத்தக்க அளவில் கட்டுமானங்கள் நடைபெற்று பெரிய அளவில் விரிவாக்கம் செய்யப்பட்டது.  
முன்பு இந்த நிலையம் கேடிஎம் இடிஎஸ் சேவைக்கு ஒரு நிறுத்தமாகச் செயல்பட்டது. தற்போது அந்தச் சேவை நிறுத்தப்பட்டு விட்டது. இருப்பினும், கோலாலம்பூர் பன்னாட்டு வானூர்தி நிலையத்திற்கான துரிதத் தொடருந்து இணைப்பு (*Express Rail Link*) தொடங்கப்படுவதற்கு முன்னர், இந்த நிலையம் மட்டுமே கோலாலம்பூர் பன்னாட்டு வானூர்தி நிலையத்தை இணைக்கும் தொடருந்து நிலையமாகவும் செயல்பட்டது.
# நீலாய் கொமுட்டர் நிலையம்

## பொது

### கோலாலம்பூர் பன்னாட்டு வானூர்தி நிலையம்

கோலாலம்பூர் பன்னாட்டு வானூர்தி நிலையத்திற்கு செல்லும் பேருந்துகள் இங்கு உள்ளன. பொதுவாக நீலாய் நகரிலிருந்து வானூர்தி நிலையத்தை அடைய ஒரு மணிநேரம் பிடிக்கும்.  
இந்த நிலையத்தில் 2 பக்க நடைமேடைகள்; 2 வழித்தடங்கள் உள்ளன. நிலையத்தில் பயணச் சீட்டு வழங்கிடம் மற்றும் மூன்று பயணச் சீட்டு விற்பனை இயந்திரங்களும் உள்ளன.
# விக்கிப்பீடியா:மேற்கோள்கள்/துப்புரவும் மேம்பாடும்/வழிகாட்டல்கள்

### துப்புரவு

1. கட்டுரையில் சான்றுள்ளது. ஆனால், 'சான்றில்லை' எனும் வார்ப்புரு தவறுதலாக கட்டுரையில் சேர்க்கப்பட்டிருந்தால், இந்த வார்ப்புருவை நீக்க வேண்டும்.
1. கத்தரியில் ஒருங்கிணைந்த பயிர் பாதுகாப்பு போன்ற கட்டுரைகள் கலைக்களஞ்சியக் கட்டுரையல்லாதவை ஆகும். எனவே இவற்றை நீக்க வேண்டும்.
1. அடையாறு, அஞ்சலி என்பவை பக்கவழி நெறிப்படுத்துதல் பக்கங்களாகும். இப்பக்கங்களுக்கு மேற்கோள் தேவையில்லை. எனவே வார்ப்புருவை நீக்க வேண்டும்.
1. ஒரு கட்டுரையில் சான்றானது உசாத்துணை வடிவில் இருக்கலாம். ஏற்றுக்கொள்ளத்தக்க சான்றாக அந்த உசாத்துணை இருக்குமெனில், 'சான்றில்லை' எனும் வார்ப்புருவை நீக்க வேண்டும்.
1. சான்று எதுவும் இல்லாது, 'குறுங்கட்டுரைகள்' எனும் வார்ப்புரு இடப்பட்டுள்ள கட்டுரைகள் ஏராளமாக உள்ளன. அவற்றில் 'சான்றில்லை' எனும் வார்ப்புருவை இட வேண்டும். இதன் மூலமாக சரியான தரவுகள் இற்றையாகும்.
# விக்கிப்பீடியா:மேற்கோள்கள்/துப்புரவும் மேம்பாடும்/வழிகாட்டல்கள்

### திருத்தங்கள்

1. மேற்கோள்கள் இடப்பட்டிருக்கும். ஆனால் - மேற்கோள்கள் எனும் துணைத் தலைப்பும், அத்தலைப்பின் கீழ் என்பதுவும் இடப்பட்டிருக்காது. அக்கட்டுரைகளை இவ்வாறு திருத்த வேண்டும்.
1. மேற்கோள்கள் இடப்பட்டிருக்கும். ஆனால், வெளியிணைப்புகள் எனும் துணைத் தலைப்பின் கீழ் இடப்பட்டிருக்கும். அக்கட்டுரைகளை இவ்வாறு திருத்த வேண்டும்.
# விக்கிப்பீடியா:மேற்கோள்கள்/துப்புரவும் மேம்பாடும்/வழிகாட்டல்கள்

### பிழைகளைக் களைதல்

1. :
1. ''' இவ்வாறான பிழைகளுக்கு இப்படியாக உள்ளடக்கம் கொடுக்கப்பட்டு பிழை நீக்க வேண்டும். திருத்தவதற்கு முன்னர் திருத்தப்பட்ட பின்னர்
1. ''' இவ்வாறான பிழை இருந்தால் இந்த உள்ளடக்கம் கொடுக்கப்பட்டு பிழை அகற்ற வேண்டும். திருத்துவதற்கு முன்னர், திருத்தப்பட்ட பின்னர்
1. ''' இவ்வாறான பிழை இருந்தால் இந்த உள்ளடக்கம் கொடுக்கப்பட்டு பிழை அகற்ற வேண்டும். . (எ.கா.1)திருத்துவதற்கு முன்னர் திருத்தப்பட்ட பின்னர் (எ.கா.2) திருத்துவதற்கு முன்னர் திருத்தப்பட்ட பின்னர்
1. Cs1 பிழைகள்: எனும் பகுப்பில் உள்ள கட்டுரைகளை [[உதவி:CS1 errors எனும் பக்கத்தில் உள்ள வழிகாட்டல் படி திருத்தம் செய்ய வேண்டும்.
# விக்கிப்பீடியா:மேற்கோள்கள்/துப்புரவும் மேம்பாடும்/வழிகாட்டல்கள்

### செம்மைப்படுத்துதல்

1. ஒரு கட்டுரையில் இடப்பட்டிருக்கும் வெளியிணைப்புகளில் சிலவற்றை மேற்கோள்களாக மாற்றக்கூடிய வாய்ப்புகளும் உண்டு. சில நேரங்களில், கட்டுரையிலுள்ள உள்ளடக்கம் அனைத்திற்கும் ஒரே சான்றாக வெளியிணைப்பிலுள்ள ஒரு இணையத்தளம் அமையக்கூடும். அவ்வாறாக இருக்கும்போது, அதனை உசாத்துணையாக மாற்ற வேண்டும்.
# விக்கிப்பீடியா:மேற்கோள்கள்/துப்புரவும் மேம்பாடும்/வழிகாட்டல்கள்

### புதிதாக மேற்கோள்கள் / சான்றுகள் சேர்த்தல்

1. ராஜா தேசிங்கு கட்டுரையில் குறிப்பிட்டுள்ளவாறு வார்ப்புருக்களை இடலாம்.
# லாபு கொமுட்டர் நிலையம்

**லாபு கொமுட்டர் நிலையம்** (ஆங்கிலம்: *Labu Komuter Station*; மலாய்: *Stesen Komuter Labu*) என்பது மலேசியா, நெகிரி செம்பிலான், சிரம்பான் மாவட்டம், லாபு நகர்ப்பகுதியில் அமைந்துள்ள கொமுட்டர் நிலையம் ஆகும். லாபு நகரத்தில் இந்த நிலையம் அமைந்துள்ளதால், லாபு நகரத்தின் பெயரில் அதற்கும் பெயரிடப்பட்டது. முன்பு இந்த நிலையம் **லாபு தொடருந்து நிலையம்** (*Labu Railway Station*) என்று அழைக்கப்பட்டது.  
ஒரு கிராமத்திற்கும் ஒரு பெரிய செம்பனை தோட்டத்திற்கும் இடையில் அமைந்துள்ள இந்த நிலையம் 1903-ஆம் ஆண்டிலேயே தன் சேவைகளைத் தொடங்கி விட்டது. இதற்கிடையில் 1995-ஆம் ஆண்டு வரை கேடிஎம் இண்டர்சிட்டி சேவைகளையும் வழங்கி வந்தது.  
சிரம்பான் வழித்தடம் என்றும்; காஜாங் வழித்தடம் என்றும் அழைக்கப்பட்ட புலாவ் செபாங் வழித்தடத்தில் இந்த நிலையம் தற்போது சேவையில் ஈடுபட்டுள்ளது.
# லாபு கொமுட்டர் நிலையம்

## பொது

இந்த நிலையத்தில் 2 பக்க நடைமேடைகள்; 4 வழித்தடங்கள் உள்ளன. இந்த நிலையத்தில் நிற்காத தொடருந்துகள், நிலையத்தின் நடுவில் உள்ள இரண்டு வழித்தடங்களைப் பயன்படுத்திக் கொள்கின்றன.  
பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது.
# லாபு கொமுட்டர் நிலையம்

## பொது

### லாபு கொமுட்டர் நிலையம்

இந்த நிலையம் 1995-ஆம் ஆண்டில் புதுப்பிக்கப்பட்டது. இந்த நிலையத்தில் பயணச் சீட்டு வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன.  
லாபு கொமுட்டர் நிலையம், நகரின் மையத்திற்கு அருகில்; நீலாய் கொமுட்டர் நிலையத்திற்கும்; திரோய் கொமுட்டர் நிலையத்திற்கும் இடையில் உள்ளது.
# லாபு கொமுட்டர் நிலையம்

## லாபு நகரம்

லாபு நகரம், சிரம்பான் நகர மையத்தில் இருந்து 21 கி.மீ. தொலைவில் உள்ளது. லாபு என்பது பூசணி காயைக் குறிக்கும் ஒரு மலாய் சொல் ஆகும். 19-ஆம் நூற்றாண்டின் தொடக்கத்தில் லாபு முக்கிம் நிறுவப்பட்டது. சுங்கை ஊஜோங் ஆட்சியின் எட்டாவது உண்டாங் பதவி வகித்த டத்தோ கெலானா பெட்ரா ஸ்ரீ ஜெயா (*Dato' Kelana Petra Sri Jaya*) என்பவரால் லாபு முக்கிம் உருவாக்கப்பட்டது.  
இரண்டாம் உலகப் போரின் போது, சப்பானியர்கள் லாபு நகரத்தைத் தங்களின் தலைமையகங்களில் ஒன்றாகப் பயன்படுத்தினார்கள். இந்த நகரத்திற்கு அருகில் பல கோட்டைகளைக் கட்டினார்கள். அவை பெரும்பாலும் 1995-ஆம் ஆண்டில், இரட்டை தொடருந்து வழித்தடங்கள் அமைக்கப் படுவதற்காக இடிக்கப்பட்டு விட்டன.  
1966 அக்டோபர் 31-ஆம் தேதி, அமெரிக்க அதிபர் லின்டன் பி. ஜான்சன் இந்த நகருக்குப் பயணம் செய்தார். அவர் சென்ற இடமான லாபு ஜெயாவிற்கு பெல்டா ஜான்சன் (*FELDA LB Johnson*) என்று பெயரிடப்பட்டது.
# யாகுட்சுக்கு

**யாகுட்சுக்கு** (*Yakutsk*) என்ற நகரம், உருசியா நிலப்பகுதியிலுள்ள சகா குடியரசின் தலைநகரம் ஆகும். இந்நகரம் ஆர்க்டிக் வட்டத்தின் தெற்குப் பகுதியில் தொலைவில் உள்ளது. சுரங்க தொழில்கள் அதிகம் நடைபெறும் நகரமாக இது இருப்பதால், இங்குள்ள மக்கள் தொகை வெகுவாக அதிகரிக்கிறது. இந்நகரத்தின் மக்கள் தொகை, 2021 ஆம் ஆண்டின் கணக்குப்படி, 3, 55, 443 ஆகும்.
# யாகுட்சுக்கு

## தட்பவெப்பம்

இந்நகரத்தின் வருடாந்திர சராசரி வெப்பநிலை ஆகும்.
# யாகுட்சுக்கு

## கல்வி

இந்நகரத்தின் தொடக்கக் கல்வியும், உயர்நிலைக் கல்வியும், யுனெசுகோ (UNESCO ASPNet) இணைந்து செயற்படுகின்றன. சகா-துருக்கிய கல்லூரி, சகா-பிரான்சியப் பள்ளி, சகா-கொரியன் பள்ளி, யாகுட்சுக்கு பள்ளி எண் 16 (Yakutsk School Number 16) ஆகியன இத்திட்டத்தில் இணைந்துள்ளன.
# நாங்கர்

**நாங்கர்** (*Nanger*) என்பது பொதுவாக *கெசெல்சு* என்று அழைக்கப்படும் மான்களின் ஓர் பேரினமாகும். *நாங்கர்* முதலில் *கெசெல்லா* பேரினத்திற்குள் சிற்றினமாகக் கருதப்பட்டது. ஆனால் பின்னர் இது பேரின தகுதிக்கு உயர்த்தப்பட்டுள்ளது. *நாங்கர்* பேரினத்தில் உள்ள மூன்று சிற்றினங்கள் கீழே கொடுக்கப்பட்டுள்ளன.
| *நாங்கர் தாமா* | தாமா கெசல் | சாட், மாலி மற்றும் நைஜர் |
| --- | --- | --- |
| *நாங்கர் கிராந்தி* | கிராண்டி கெசல் | வடக்கு தான்சானியா முதல் தெற்கு சூடான் மற்றும் எத்தியோப்பியா வரை, கென்ய கடற்கரையிலிருந்து விக்டோரியா ஏரி வரை |
| *நாங்கர் சொம்மெரிங்கி* | சொம்மெரிங்கி கெசல் | ஆப்பிரிக்காவின் கொம்பு |  
- *நாங்கர் வான்கோபெனி*†
# வல்வெட்டி

**வல்வெட்டி** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது கரவெட்டி பிரதேச செயலாளர் பிரிவில் அமைந்துள்ளது. இது கரவெட்டிக்கு வடமேற்கே சுமார் 5 கிலோமீட்டர் தூரத்தில் அமைந்துள்ளது.
# வல்வெட்டி

## நிறுவனங்கள்

வல்வெட்டியில் அமைந்துள்ள ஆலயங்களுள் வல்வெட்டி வேவில் வீரகத்தி விக்னேசுவரர் ஆலயம் மிகவும் பிரசித்தி பெற்றது. இவ்வூரில் வல்வெட்டி இந்து தமிழ்க்கலவன் பாடசாலையும், வல்வெட்டி விநாயகர் வித்தியாலயமும் அமைந்துள்ளன.
# வல்வெட்டி

## வல்வெட்டியைச் சேர்ந்தவர்கள்

- க. குமாரசுவாமி முதலியார், புலவர்
# விக்கிப்பீடியா:நீக்கலுக்கான வாக்கெடுப்பு/தொகுப்பு 4

#### 21 நவம்பர் 2014

##### பிரம்ம முகூர்த்தத்தில்
"பிரம்ம முகுர்த்தத்தில்" என தலைப்புக் கொண்ட இந்த கட்டுரையை நீக்கலாமா? - Vatsan34 (பேச்சு) 17:50, 21 நவம்பர் 2014 (UTC)
###### ஆதரவு  
###### எதிர்ப்பு  
###### கருத்து  
###### முடிவு
*கட்டுரை பத்திப்புரிமை மீறலின் கீழ், நீக்கப்பட்டுள்ளது.* - Vatsan34 (பேச்சு) 18:20, 21 நவம்பர் 2014 (UTC)
# விக்கிப்பீடியா:நீக்கலுக்கான வாக்கெடுப்பு/தொகுப்பு 4

#### 16 மே 2014

##### குறிப்பிடத்தக்கமை இல்லாத துடுப்பாட்டக்காரர்களைப் பற்றிய கட்டுரைகள்
**வாக்கெடுப்பு தற்காலிகமாக நிறுத்தப்படுகிறது. விக்கிப்பீடியா:குறிப்பிடத்தக்கமை வாக்கெடுப்பு பக்கத்தில் இறுதி முடிவு எட்டிய பிறகு மீண்டும் வாக்கெடுப்பு தொடரும்.**  
குறிப்பிடத்தக்கமை இல்லாத துடுப்பாட்டக்காரர்களைப் பற்றிய கட்டுரைகளை ஒரு மாத காலம் முன் அறிவிப்பு தந்து நீக்க பரிந்துரைக்கிறேன். எடுத்துக்காட்டுகள்: எட்வார்ட் கேல், அந்தோனி ஆர்டிங்டன், ஃபிரான்சிஸ் இசர்வுட்--இரவி (பேச்சு) 11:38, 16 மே 2014 (UTC)  
###### ஆதரவு
1. --நந்தகுமார் (பேச்சு) 18:41, 16 மே 2014 (UTC)
**நடுநிலை**  
###### எதிர்ப்பு  
1. நீக்க வேண்டாம். ஈராண்டுகளாக பங்களிப்பாளனாக அல்லாது வெறும் பயனாளியாக விக்கிகளில் உலாவியதில் inclusionism குறித்த எனது நிலைப்பாடுகள் இளகியிருக்கின்றன. குறுங்கட்டுரைகள் இருப்பதாலும் தொடர்ந்து உருவாக்கப்படுவதாலும் தமிழ் விக்கிப்பீடியாவிற்கு பெரிய பாதகம் இல்லை. ஒரு தலைப்பு எவ்வளவு விரிவாக எழுதப்படக்கூடியது எனும் அளவுகோல் கலைக்களஞ்சியத்தில் இடம் பெற அதுவும் விக்கி போன்ற ஒரு மின் களஞ்சியத்தில் இடம் பெற கருதக்கூடாதது. --சோடாபாட்டில்<sup>உரையாடுக</sup> 03:56, 17 மே 2014 (UTC)  
###### கருத்து
பொதுவாக சொல்கிறேன். இதுபோன்ற 100 கணக்கான கட்டுரைகளை நீக்க வேண்டி இருந்தால், அனைத்தையும் ஒரேயடியாக நீக்க வேண்டாம். நாளொன்றுக்கு நான்கைந்து என்ற வீதத்தில் நீக்கலாம். தொடர்ந்து நீக்கினால், புள்ளிவிவரக்கணக்கில் இறங்குமுகமாக தோன்ற வாய்ப்பு உண்டு. என் போன்றோரை சோர்வடையச் செய்யலாம். :( -தமிழ்க்குரிசில் (பேச்சு) 12:11, 16 மே 2014 (UTC)
:தமிழ்க்குரிசில், ஒரு மாதம் முன் அறிவிப்பு தருவதன் நோக்கமே, குறிப்பிடத்தக்கமை நிறுவுவதற்கான வாய்ப்பு தர வேண்டும் என்றே. ஒவ்வொரு கட்டுரையின் தரவுகளையும் ஆய்ந்து வார்ப்புரு சேர்ப்பதற்கே வேலை எடுக்கும். எனவே, ஒரேயடியாகவும் உடனேயும் நூற்றுக் கணக்கில் கட்டுரைகள் நீக்கப்படுவதற்கான வாய்ப்பு குறைவே. எனவே, உங்கள் தெளிவான வாக்கினை அளிக்க வேண்டுகிறேன் :) --இரவி (பேச்சு) 12:19, 16 மே 2014 (UTC)  
விக்கிப்பீடியா:குறிப்பிடத்தக்கமை வாக்கெடுப்பு பக்கத்தில் நடைபெறும் வாக்கெடுப்பில் துடுப்பாட்டக்காரர் பற்றிய குறிப்பிடத்தக்கமை வரையறை தீர்மானிக்கப்படாமல் இங்கே நீக்குவதற்கான வாக்கெடுப்புச் செய்வது பொருத்தமில்லை என்று தோன்றுகிறது. குறுங்கட்டுரை அளவுசார்ந்து அல்லது வேறு காரணங்களுக்காக நீக்கக் கோரப்படவில்லை. நன்றி. கோபி (பேச்சு) 04:53, 17 மே 2014 (UTC)  
:குறிப்பிடத்தக்கமையை வரையறை செய்வது முதல் படி. வரையறுக்கப்பட்ட குறிப்பிடத்தக்கமை நிறுவப்படாத போது என்ன நடவடிக்கை எடுப்பது என்பது இரண்டாவது படி. இரண்டாவது படி குறித்த வாக்கெடுப்பு நடக்கும் போது முதல் படி பற்றிய மீளாய்வைத் துவங்கியுள்ளதால் அதனை இறுதி செய்து விட்டு, மீண்டும் இந்த வாக்கெடுப்புக்கு வருவதே பொருத்தம். எனவே, தற்காலிகமாக இந்த வாக்கெடுப்பை கோரிக்கையை நிறுத்தி வைக்கிறேன்.--இரவி (பேச்சு) 05:29, 17 மே 2014 (UTC)  
விக்கிப்பீடியா:குறிப்பிடத்தக்கமை வாக்கெடுப்பு இணக்க முடிவு நோக்கி நகராததால், இவ்வாக்கெடுப்பையும் கைவிடுகிறேன். குறிப்பிடத்தக்கமை இல்லாத கட்டுரைகளை என்ன செய்வது என்ற பொது அணுகுமுறையே தற்போது தேவைப்படும் ஒன்று. உங்கள் கருத்துகளை விக்கிப்பீடியா பேச்சு:குறிப்பிடத்தக்கமை#குறிப்பிடத்தக்கமையை முன்வைத்த துப்புரவுப் பணி தொடர்பான கேள்விகள் பகுதியில் தெரிவியுங்கள். நன்றி.--இரவி (பேச்சு) 13:15, 16 சூன் 2014 (UTC)
# விக்கிப்பீடியா:நீக்கலுக்கான வாக்கெடுப்பு/தொகுப்பு 5

#### ஏப்ரல் 1

##### விக்கிப்பீடியா:விக்கித்திட்டம் தாவரங்கள்- கட்டுரைகள்
;நீக்கலுக்கான காரணங்கள்
1. விக்கிப்பீடியா:விக்கித்திட்டம் தாவரங்கள்/தேவைப்படும் கட்டுரைகள்/தொடக்க வடிவம்/இனம் என்பதில் குறிப்பிட்டுள்ளவாறு சில வார்த்தைகளை மட்டும் மாற்றிவிட்டு பிறவற்றை அப்படியே வெட்டி ஒட்டப்பட்டுள்ளது.
1. விக்கிப்பீடியா பெண்களை நேசிக்கிறது மறை முதற்கொண்டு வெட்டி ஒட்டப்பட்டுள்ளதைக் காண்க.
1. இவை வெறும் கட்டுரை எண்ணிக்கையினை உயர்த்துவதற்காகவே உருவாக்கப்பட்டுள்ளது. இவ்வாறு குற்றம்சாட்டுவதற்குக் காரணம், அதற்கான ஆங்கிலக் கட்டுரை (தேவையான அளவு) இருக்கும் போது அதற்கு சிறிதும் தொடர்பில்லாது மேற்குறிப்பிட்ட தொடக்க வடிவத்தை மட்டுமே அடிப்படையாகக் கொண்டு பல கட்டுரைகள் உருவாக்கப்பட்டுள்ளது.
1. சனவரி 19, 2024இல் இது தொடர்பான முதல் உரையாடல் நீச்சல்காரனால் தொடங்கப்பட்டுள்ளது. மேலும் தொடக்க வடிவம் குறித்தான உரையாடல் ஆனால் இன்று வரை அடிப்படை வடிவத்திற்கான ஒப்புதலைப் பெற இந்தத் திட்டத்தைத் தொடங்கியவரோ அல்லது கட்டுரைகளை உருவாக்கியவர்களோ எவரும் முன்வரவில்லை. ஆனால், மார்ச் 30 வரை கட்டுரை உருவாக்கப்பட்டுள்ளது.
1. இவ்வாறான கட்டுரைகளை எண்ணிக்கைக்காகவே உருவாக்கினாலும் அவற்றைத் தானியங்கி மூலமாக உருவாக்க வேண்டும். இல்லை எனில் இதே போன்று துடுப்பாட்டக்காரர்கள், பள்ளிகள் தொடர்பான **பல்லாயிரக்கணக்கான **கட்டுரைகளை மிக எளிதாக வெட்டி ஒட்டி ஓரிரு மாதங்களில் உருவாக்கிவிடலாமே.
1. இந்தக் கட்டுரைகளை நீக்கிவிட்டுப் பட்டியலாக உருவாக்கலாம். காண்க::en:List of endemic and threatened plants of India இல்லையெனில் இதே போல் எதிர்காலத்தில் இதனை உதாரணமாகக் காண்பித்து வெட்டி ஒட்டும் கட்டுரைகளை எழுத வாய்ப்புள்ளது. வெட்டி ஒட்டப்பட்டுள்ள சில கட்டுரைகள்: <font face="Casteller" size="4">ஸ்ரீதர். ஞா</font> 💬உரையாடுக 11:17, 1 ஏப்பிரல் 2024 (UTC)  
- சரி. குடும்ப சூழல் சரியில்லை பிறகு தொடர்வோம். அனுபவம் உள்ள நீங்கள் சமூக கருத்தினைப் பெற்று செயற்படுவீர்கள் என நம்புகிறேன். ஓரிரு வாரங்கள் கழித்து தொடர்ந்து செயற்படுவோம். <font>**த<font color = "red">♥</font>உழவன்**</font><sup><big><font> **(உரை)** </font></big></sup> 14:51, 1 ஏப்பிரல் 2024 (UTC)
# விக்கிப்பீடியா:நீக்கலுக்கான வாக்கெடுப்பு/தொகுப்பு 5

#### ஆதரவு

1. அனைத்துப் பக்கங்களையும் பட்டியல் பக்கமாக மாற்ற ஆதரிக்கிறேன். -நீச்சல்காரன் (பேச்சு) 19:03, 1 ஏப்பிரல் 2024 (UTC)
1. பட்டியல் பக்கமாக மாற்ற ஆதரிக்கிறேன்.--நந்தகுமார் (பேச்சு) 20:03, 1 ஏப்பிரல் 2024 (UTC)
1. கட்டுரைகளை மேம்படுத்த குறிப்பிட்ட காலக்கெடு விதிக்கவேண்டும். அதன் பிறகும் கட்டுரைகள் மேம்படுத்தபடாமல் அப்படியே இருந்தால், பட்டியல் பக்கமாக மாற்றலாம்.--கு. அருளரசன் (பேச்சு) 07:57, 5 ஏப்பிரல் 2024 (UTC)
# விக்கிப்பீடியா:நீக்கலுக்கான வாக்கெடுப்பு/தொகுப்பு 5

#### மறுப்பு

1. என் இலக்கு 100 நாள்களுக்கு 100 கட்டுரைகளைத் தொடங்கி வைப்பது ஆகும். அடுத்தக்கட்ட இலக்கு எழுதிய 100 கட்டுரைகளையும் தரத்தின் அடிப்படையில் இன்னும் மேம்படுத்துவதாகும். அதுவரை புதிய கட்டுரைகளை எழுதமாட்டேன். அந்த மேம்பாடு முடியும்வரை நான் தொடங்கிய கட்டுரைகளை நீக்க வேண்டாம் எனக் கேட்டுக் கொள்கின்றேன். நன்றி.--நேயக்கோ (பேச்சு) 10:53, 4 ஏப்பிரல் 2024 (UTC)
1. :வணக்கம், தங்களது கருத்திற்கு நன்றி.
1. இங்கே இன்னும் 20 நாட்கள் தான் பங்களிப்பேன் எனக் கூறினீர்கள். இப்போது வேறுவிதமாகக் கூறுகிறீர்கள்.
1. //என் இலக்கு 100 நாள்களுக்கு 100 கட்டுரைகளைத் தொடங்கி வைப்பது ஆகும். // உங்களது சில கட்டுரைகள் உட்பட, ஆங்கிலத்தில் போதுமான அளவு தகவல்கள் இருக்கும்போதே, ஏன் இவ்வளவு அவசர அவசரமாக **வெட்டி ஒட்டிக் ** கட்டுரைகளை உருவாக்க வேண்டும். விக்கிப்பீடியாவினை ஒப்படைப்புப் பணி (assignment) போல கருத வேண்டாம். -- <font face="Casteller" size="4">ஸ்ரீதர். ஞா</font> 💬உரையாடுக 06:13, 5 ஏப்பிரல் 2024 (UTC)
1. ஒவ்வொரு இனக்கட்டுரையும் தனித்துவமானது. தகவற்பெட்டி, படம், விக்கித்தரவு இணைப்பு, டாக்சன் பார், வெளியிணைப்புகள், விக்கியினங்கள், பொதுவக இணைப்பு. அதனால் தான் ஆங்கில விக்கியில் தனித்தனி பக்கங்களை அனுமதி அளித்துள்ளனர். **கட்டுரை ஆழம் குறித்த ஆவணங்கள் உருவாகும் வரை**, இந்த வாக்கெடுப்பினை அவசர அவசரமாக செய்ய வேண்டியதில்லை என்பதே என் முடிவு.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 17:21, 5 ஏப்பிரல் 2024 (UTC)
# விக்கிப்பீடியா:நீக்கலுக்கான வாக்கெடுப்பு/தொகுப்பு 5

#### எண்ணங்கள்
1. :உரையாடல்களை வளர்த்துக்கொண்டே செல்ல விருப்பமில்லை என்றபோதிலும், உண்மைகளைப் பதியாவிட்டால், பிற்காலத்தில் வரலாறு தவறாகத் தெரியும். எனவே இந்தப் பதிலுரை. புதுப் பயனர்களுக்கு முறையான வழிகாட்டல்களும், போதிய நேரமும் தரப்படுகின்றன. உதவி கேட்போருக்கு உதவிகள் அளிக்கப்படுகின்றன. விக்கிப்பீடியாவின் கொள்கைகள் அடிப்படையிலேயே விலக்குகள் தர இயலும். எந்தப் புதுப் பயனருக்கும் மூத்தப் பயனர்கள் அழுத்தம் தருவதில்லை. ஒரு மூத்தப் பயனரின் வழிகாட்டல்கள் வலிந்து ஏற்றுக்கொள்ளப்படாதபோதே, இன்னொரு மூத்தப் பயனர் தனது கருத்தை இடுகிறார். "பணிப் பளு. நேரமில்லை; எனவே கருத்திட இயலாது" என ஒரு பயனர் சொல்கிறார். ஆனால், தமிழ் விக்கிப்பீடியாவில் அடுத்தக் கட்டுரையை மும்முரமாக எழுதிக்கொண்டிருக்கிறார். இதில், உங்களின் நிலைப்பாடு என்ன? அனைத்துப் பயனர்களையும் தக்க வைக்க வேண்டும் என்றே ஒவ்வொரு பயனரும் நினைக்கிறோம். அனைவருக்கும் இது தன்னார்வப் பணியே. அனைவரும் ஒரு வேட்கையில் தான் (passion) இங்கு பங்களித்து வருகிறார்கள். கூட்டுழைப்பாக தமிழ் விக்கிப்பீடியாவை வளர்க்கவேண்டும் என்பதே நமது எண்ணம். - மா. செல்வசிவகுருநாதன் (பேச்சு) 11:11, 8 ஏப்பிரல் 2024 (UTC)
##### முடிவு
ஆதரவு அடிப்படையில் இந்நாள் வரை விரிவாக்கம் செய்யாத** வெட்டி ஒட்டிய கட்டுரைகள் நீக்கப்படுகிறது**. கருத்து தெரிவித்த அனைவருக்கும் நன்றி --<font face="Casteller" size="4">ஸ்ரீதர். ஞா</font> 💬உரையாடுக 13:29, 12 ஏப்பிரல் 2024 (UTC)
# மிசூனா

**மிசூனா** , *kyouna (京菜)*, ஆங்கிலம்: *Japanese mustard greens*, அல்லது *spider mustard*', என்பது *பிராசிகா இராபா* என்ற தாவரயினத்தின் பயிரிடும்வகை ஆகும். யப்பானில் தொன்று தொட்டே பயிரிட்டு வருகின்றனர். விண்வெளியிலும் இதனை வளர்க்க முடிகிறது என விண்வெளி ஆய்வு செய்திகள் தெரிவிக்கின்றன. 2019 ஆம் ஆண்டு, பன்னாட்டு விண்வெளி நிலையத்தில் நிரூபித்தனர்.
# மிசூனா

## புறத்தோற்றமும், பயன்பாடும்

இதன் இலைகளின் புறத்தோற்றம் அடர் பச்சை நிறத்துடனும், இலை விளிம்புகள் பற்கள் போன்றும் இருக்கின்றன. இதன் சுவை கொஞ்சம் காரமாகவும், சுவை தூண்டியாகவும் இருக்கிறது. கார முட்டைக்கோசுக் கீரையை விட சுவை சற்று குறைவாகவே இருக்குமெனக் கூறப்படுகிறது." இதனை பலவித சூப் ஆகவும், நபேமோனோ (nabemono)கவும் உண்கின்றனர். இவற்றில் பல வகையான உணவுகளைத் தயாரிக்கின்றனர்.
# ஜூடித் துலுகா

**ஜூடித் சுமின்வா துலுகா** (*Judith Tuluka*) என்பவர் காங்கோ அரசியல்வாதி ஆவார். இவர் காங்கோ மக்களாட்சிக் குடியரசின் பிரதமராகக் குடியரசுத் தலைவர் பெலிக்சு சிசெகெடியால் 1 ஏப்ரல் 2024 அன்று நியமிக்கப்பட்டார். இந்த பதவியினை ஏற்கும் முதல் பெண்மணி துலுகா ஆவார். இவரது அரசினை தேசிய சட்டமன்றம் அங்கீகரிக்கப்படும் வரை இவர் பிரதமராக நியமிக்கப்பட்டுள்ளார். இவரது நியமனத்திற்கு முன்பு துலுகா லுகோண்டே அமைச்சரவையில் திட்டமிடல் அமைச்சராக இருந்தார்.  
சுமின்வா பிரசல்சு பிரி பல்கலைக்கழகத்தில் பயன்பாட்டுப் பொருளாதாரத்தில் முதுகலைப் பட்டமும், வளரும் நாடுகளில் வேலை குறித்த கூடுதல் ஆய்வுகளின் பட்டயப்படிப்பும் முடித்துள்ளார்.  
ஐக்கிய நாடுகள் வளர்ச்சித் திட்டம் உள்ளிட்ட ஐக்கிய நாடுகளின் நிறுவனங்களில் சேருவதற்கு முன்பு துலுகா வங்கித் துறையில் பணியாற்றினார். இவர் நாட்டின் கிழக்கில் ஒரு சமூக ஆதரவு திட்டத்தில் தேசிய நிபுணராக இருந்தார். பின்னர் நிதிநிலை அமைச்சகத்தில் பணியாற்றினார். இதன் பின்னர் குடியரசுத் தலைவரின் மூலோபாய கண்காணிப்புக் குழுவின் துணை ஒருங்கிணைப்பாளராக ஆனார்.  
சுமின்வா 24 மார்ச் 2023 அன்று பிரதமர் சாமா லுகோண்டே அரசாங்கத்தில் திட்டமிடல் அமைச்சராக நியமிக்கப்பட்டார்.
# மீத்தொடர் பெருக்கம்

**மீத்தொடர் பெருக்கம்** (*Superfactorial*) கணிதத்தில், குறிப்பாக எண் கோட்பாட்டில், மிகை முழு எண் <math>n</math>இன் **மீத்தொடர் பெருக்கம்** <math>n</math> என்பது 1 முதல் <math>n</math>வரையிலான தொடர்பெருக்கங்களின் பெருக்கற்பலனாகும்.  
குறிப்பிலா பல தொடர்பெருக்கங்களின் பெருக்கற்பலனான ஜோர்டன்-போல்யா எண்களின் சிறப்புவகையாக மீத்தொடர்பெருக்கம் அமைகிறது.
# மீத்தொடர் பெருக்கம்

## வரையறை

<math>n</math> ஆவது மீத்தொடர் பெருக்கம் <math>\mathit{sf}(n)</math> ஆனது, கீழ்கண்டவாறு வரையறுக்கப்படுகிறது:
<math display=block>\begin{align}
\mathit{sf}(n) &= 1!\cdot 2!\cdot \cdots n! = \prod_{i=1}^{n} i! = n!\cdot\mathit{sf}(n-1)\\
&= 1^n \cdot 2^{n-1} \cdot \cdots n = \prod_{i=1}^{n} i^{n+1-i}.\\
\end{align}</math>
வெற்று பெருக்கத்தின் வழக்கமான மரபைப் பின்பற்றி, 0 இன் மீத்தொடர் பெருக்கம் 1 ஆகும்.
:<math>\mathit{sf}(0)=1</math> ஆகும்.
இதிலிருந்து மீத்தொடர் பெருக்க வரிசை தொடங்குகிறது:
:எ.கா: 1, 1, 2, 12, 288, 34560, 24883200, 125411328000, 5056584744960000, .....
# மீத்தொடர் பெருக்கம்

## பண்புகள்

காமா சார்புகள் மூலம் தொடர்பெருக்கங்களைத் தொடர்ச்சியாக இடையீட்டுக்கணிப்பது போல, மீத்தொடர் பெருக்கத்தையும் பார்ன்ஸ் ஜி-சார்பின் மூலம் தொடர்ச்சியாக இடையீட்டுக்கணிக்க முடியும்.  
பகா எண்களின் மட்டைப் பொறுத்த தொடர்பெருக்கங்களின் செயற்பாட்டை விளக்கும் வில்சனின் தேற்றத்திற்கு ஒத்த கூற்றாக கீழுள்ள முடிவைக் கொள்ளலாம்:
:<math>p</math> ஒரு ஒற்றைப் பகா எண் எனில்,
:<math display=block>\mathit{sf}(p-1)\equiv(p-1)!!\pmod{p},</math> (<math>!!</math> என்பது இரட்டைத் தொடர்பெருக்கத்துக்கான குறியீடாகும்.)  
ஒவ்வொரு முழு எண்<math>k</math>க்கும், எண் <math>\mathit{sf}(4k)/(2k)!</math> என்பது ஒரு வர்க்க எண் ஆகும்.
# கிளார்காபாத்

**கிளார்க்காபாத்** (*Clarkabad*) என்பது பாக்கித்தானின் பஞ்சாபில் உள்ள கசூரில் அமைந்துள்ள கிறித்தவ மக்கள் பெரும்பான்மையாக வசிக்கக்கூடிய ஒரு கிராமமாகும்.
# கிளார்காபாத்

## வரலாறு

இது ஒரு ஆங்கில சமயப் பரப்பாளர், இராபர்ட் கிளார்க் என்பவரால் நிறுவப்பட்டது, இவர் அரசாங்கத்திடமிருந்து 1900 ஏக்கர் நிலத்தைப் பெற்றார்.  
கால்வாய் அமைப்பு நிறுவப்பட்டவுடன் நீர் வடிந்த நிலம், சூஹ்ராக்களுக்கு ஒதுக்கப்பட்டது, அவர்கள் தாங்கள் பார்த்து வந்த பாரம்பரியத் தொழிலான துப்புரவுப் பணியாளர் பணியை விட்டுவிட்டு விவசாயிகளாக மாறினர்.
# ஆலம்கோடு, எடப்பல்

**ஆலம்கோடு** (*Alamcode* , also *Alamkod*) என்பது இந்தியாவின், கேரளத்தின், மலப்புரம் மாவட்டத்தில் உள்ள ஒரு சிற்றூர் ஆகும்.
# ஆலம்கோடு, எடப்பல்

## மக்கள்தொகை

2001 இந்தியா மக்கள் தொகை கணக்கெடுப்பின்படி, ஆலம்கோட்டின் மொத்த மக்கள் தொகை 30,118 ஆகும். இதில் ஆண்களின் எண்ணிக்கை 14,364 என்றும், பெண்களின் எண்ணிக்கை 15,754 என்றும் உள்ளது. ஆலம்கோடு ஊராட்சியானது திருச்சூர், மலப்புரம், பாலக்காடு எல்லைக்கு அருகில் அமைந்துள்ளது. சங்கரம்குளம் காவல் நிலையம் ஆலம்கோடு ஊராட்சியில் அமைந்துள்ளது.
# ஆலம்கோடு, எடப்பல்

## போக்குவரத்து

ஆலம்கோடு சிற்றூரானது குட்டிப்புரம் நகரத்தின் வழியாக இந்தியாவின் பிற பகுதிகளுடன் நன்கு இணைக்கப்பட்டுள்ளது. தேசிய நெடுஞ்சாலை எண் 66 எடப்பாள் வழியாகச் செல்கிறது. இச்சாலையானது வடக்கில் நீண்டு சென்று கோவா மற்றும் மும்பையுடன் இணைக்கிறது. சாலையானது தெற்கில் நீண்டு கொச்சி, திருவனந்தபுரம் ஆகிய நகரங்களை இணைக்கிறது. தேசிய நெடுஞ்சாலை எண் 966 பாலக்காடு மற்றும் கோயம்புத்தூரை இணைகிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள முக்கிய தொடருர்து நிலையம் குட்டிப்புரத்தில் உள்ளது.
# திபெத்திய செம்மான்

**திபெத்திய சிவப்பு மான்** (*Tibetan red deer-Cervus canadensis valichi*) என்பது தெற்கு திபெத்திய மலைப்பகுதிகள் மற்றும் பூட்டானில் உள்ள காட்டுமான்/வாபிடியின் ஒரு துணையினமாகும். அழிந்துவிட்டதாக நம்பப்பட்ட இதன் எண்ணிக்கை 8,300க்கும் அதிகமாக அதிகரித்துள்ளது. இவற்றில் பெரும்பாலானவை 1993ஆம் ஆண்டில் சீனாவின் திபெத் தன்னாட்சி பிராந்தியத்தின் காம்டோ மாகாணத்தின் ரிவோக் கவுண்டி நிறுவப்பட்ட 120,000 ஹெக்டேர் இயற்கை காப்பகத்தில் வாழ்கின்றன. சில 20ஆம் நூற்றாண்டின் தொடக்கத்தில் இலண்டனிலும், லாசா தெற்கே ஒரு சிறிய மிருகக்காட்சிசாலையிலும் இருந்தன.
# திபெத்திய செம்மான்

## விளக்கம்

திபெத்தியச் செம்மான் குறுகிய கால்களும் பெரிய, சதுர முகவாயினையும் கொண்டு ஒப்பீட்டளவில் மிகப்பெரிய அளவிலானது. குளிர்கால உரோமங்கள் சாம்பல் நிறத்திலும் முகத்தில் இவை வெளிர் மணல்-பழுப்பு நிறத்தில் காணப்படும். கோடைக் காலத்தில் தோலானது சாம்பல் நிறத்திலிருக்கும். குட்டையான வாலுடன், பிட்டத்தில் பெரிய வெள்ளை திட்டு காணப்படும். சிச்சுவான் மானில் காணப்படும் அடர் ஓரங்கள் இல்லை. கிழக்குப் பகுதியைச் சேர்ந்த மான்கள் அடர் முதுகெலும்பு தோலினைக் கொண்டுள்ளன.
# திபெத்திய செம்மான்

## வரம்பு

திபெத்தியச் செம்மான், சிச்சுவான் மான் மற்றும் கன்சு செம்மான் ஆகியவை வாபிடியின் தெற்கு குழுவை உருவாக்குகிறது. இவை வடக்கு பூட்டான் மற்றும் தெற்கு திபெத்தில் வாழ்கின்றன. இங்கு சிக்கிம் அருகே உள்ள சும்பி பள்ளத்தாக்கிலும் மானசரோவர் ஏரியில் இவை பதிவு செய்யப்பட்டுள்ளன. 1988ஆம் ஆண்டில் பூட்டான் மற்றும் தென்கிழக்கு திபெத்தில் எண்ணிக்கையிலான மான்கள் கூட்டம் கண்டுபிடிக்கப்படும் வரை இது முற்றிலும் அழிந்துவிட்டதாக நம்பப்பட்டது. இதனுடைய வரம்பு, இமயமலையின் வடக்கே பிரம்மபுத்திரா ஆற்றின் பல சிறிய பள்ளத்தாக்குகளை உள்ளடக்கியிருக்கலாம் (யார்லுங் சாங்போ நதி).  
இவை இமயமலை ஓநாயால் வேட்டையாடப்படுகின்றன.
# நபா இலைக்கோசு

**நபா இலைக்கோசு** (தாவரவியல் பெயர்: *Brassica rapa* subsp. *pekinensis* அல்லது *Brassica rapa* Pekinensis குழு) என்பது இலைக்கோசு வகைகளில் ஒன்றாகும். இது முதன்முதலாக பெய்சிங் பகுதியில் பயிரிடப்பட்டதென்பர். பெரும்பான்மையான ஆசிய நாடுகளின் உணவில் இது பயன்படுத்துப்படுகிறது. இருபதாம் நூற்றாண்டில் ஐரோப்பா, அமெரிக்காக்கள், ஆத்திரேலியா முழுவதும் பரவலாகப் பயன்படுத்தப்படுகிறது. உலகின் பல நாடுகள், இதனைச் சீன இலைக்கோசு என்று அழைப்பர். ஆத்திரேலியாவில் சில நேரங்களில் 'வோம்போக்' ("wombok") என்றழைப்பர்.
# நபா இலைக்கோசு

## பெயர்கள்

சப்பானிய பேச்சு வழக்கில், *nappa* என்ற சொல்லானது எந்த ஒரு காய்கறியின் இலைகளைக் குறிக்கிறது, குறிப்பாக உணவாகப் பயன்படுபவற்றைக் குறிக்கிறது. இந்த குறிப்பிட்ட இலைக்கோசிற்கான சப்பானியப் பெயர் *hakusai* , சைனோ-சப்பானிய முறைப்படி (Sino-Japanese reading) சீனப் பெயர் *báicài* , வாய்மொழியாக "வெள்ளைக் காய்கறி". இதன் கொரியப் பெயர், *baechu* , இன்றைய மான்டரின் சீனப் பெயர் *dàbáicài* என்பதன் பொருள் "பெரிய வெள்ளை காய்கறி", இதன் எதிரான பெயர் "சிறிய வெள்ளைக் காய்கறி" என்பதே போக் சொய் ஆகும். ஆசியாவிற்கு வெளியே, இக்காய்கறியை *சீன இலைக்கோசு* அல்லது சில சமயங்களில் *செலரி (celery) இலைக்கோசு* என்கின்றனர்.
# ஆர். பி. பராஞ்சபே

**சர் ரகுநாத் புருசோத்தம் பராஞ்சபே** (*Sir Raghunath Purushottam Paranjpye*) (16 பிப்ரவரி 1876&nbsp;– 6 மே 1966) **ராங்லர் பராஞ்சபே** என்றும் அழைக்கப்படுகிறார். 1945 முதல் 1947 வரை ஆத்திரேலியாவிற்கான இந்தியாவின் முதலாவது உயர் ஆணையராகப் பணியாற்றிய இந்தியக் கணிதவியலாளரும் மற்றும் இராஜதந்திரியும் ஆவார். கேம்பிரிச்சுப் பல்கலைக்கழகத்தில் மூத்த ரேங்க்லர் பட்டத்தை பெற்ற முதல் இந்தியர் என்ற பெருமையை பெற்றார். ரேங்க்லர் என்பது கணிதத்தில் சிறந்து விளங்குபர்களுக்கு இங்கிலாந்தில் உள்ள கேம்பிரிச்சுப் பல்கலைக்கழகத்தால் வழங்கப்படும் ஒரு அறிவுசார் கௌரவமாகும். பிற்கால வாழ்க்கையில் இவர் பல இந்தியப் பல்கலைக்கழகங்களின் துணைவேந்தராகவும் பணியாற்றினார்.
# ஆர். பி. பராஞ்சபே

## ஆரம்ப வாழ்க்கை மற்றும் கல்வி

இரகுநாத் பராஞ்சபே மகாராட்டிராவின் கடலோர இரத்னகிரி மாவட்டத்தில் தபோலிக்கு அருகிலுள்ள முர்டியில் ஒரு சித்பவன் பிராமணக் குடும்பத்தில் பிறந்தார். இவர் 1896 இல் கேம்பிரிச்சிலுள்ள புனித ஜான்ஸ் கல்லூரியில் நுழைவதற்கு முன்பு, மராட்டிய உயர்நிலைப் பள்ளி, புனேவிலுள்ள பெர்க்குசன் கல்லூரி, மற்றும் மும்பை பல்கலைக்கழகம் ஆகியவற்றில் கல்வி பயின்றார். 1899 இல் மூத்த ரேங்க்லராக இளங்கலைப் பட்டம் பெற்றார். நவம்பர் 1901 இல் புனித ஜான்ஸ் கல்லூரியின் சகாவாகத் தேர்ந்தெடுக்கப்பட்ட பராஞ்சபே 1907 வரை அதைத் தொடர்ந்தார். ஆனால் 1902 இல் பெர்க்குசன் கல்லூரியில் கணிதப் பேராசிரியராக சேர இந்தியா திரும்பினார். ஆரம்பகால இந்திய ஆவணப்பட தயாரிப்பாளர்களில் ஒருவரான எச். எஸ். பதாவ்டேகர், பராஞ்சபேப் பற்றிய ஆவணப்படங்களான் *ரிட்டர்ன் ஆஃப் ரேங்க்லர் பராஞ்சபே* (1902) மற்றும் *டெல்லி தர்பார் ஆஃப் லார்ட் கர்சன்* (1903) போன்ற ஊமைத் திரைப்படங்களை உருவாக்கினார்.
# ஆர். பி. பராஞ்சபே

## தொழில்

பராஞ்சபே, 1907 ஆம் ஆண்டில், பெர்க்குசன் கல்லூரியில் இந்தியக் கணித சங்கத்தின் முதல் நூலகரானார். பின்னர் அக்கல்லூரியின் முதல்வராகவும் ஆனார். 1926 வரை இரண்டு தசாப்தங்களாக அந்தப் பதவியில் இருந்தார். தொடர்ந்து, மும்பை பல்கலைக்கழகம் மற்றும் லக்னோ பல்கலைக்கழகத்தின் துணைவேந்தராகவும் இருந்தார். 1921 ஆம் ஆண்டில், கொல்கத்தா பல்கலைக்கழகம் இவருக்கு கௌரவ டாக்டர் பட்டம் வழங்கியது.  
சர் இரகுநாத் பராஞ்சபே 1912 ஆம் ஆண்டு மும்பை பல்கலைக்கழகத் தொகுதியைப் பிரதிநிதித்துவப்படுத்தி மும்பை சட்டமன்றத்திற்குத் தேர்ந்தெடுக்கப்பட்டார். இந்திய அரசு சட்டம் 1919 இன் படி இவர் மீண்டும் விரிவாக்கப்பட்ட சட்டமன்றத்திற்குத் தேர்ந்தெடுக்கப்பட்டார். பம்பாய் மாகாணத்தின் முதல் கல்வி அமைச்சராக நியமிக்கப்பட்டு 1923 வரை அப்பதவியில் இருந்தார். 1923 தேர்தலில் மீண்டும் போட்டியிட்ட இவர் சுயாட்சிக் கட்சியின் எம். ஆர். ஜெயகரிடம் தோல்வியடைந்தார்.  
1942 இல் காலனித்துவ அரசாங்கத்திடம் இருந்து பராஞ்சபே வீரத்திருத்தகை பட்டம் பெற்றார். மூன்று ஆண்டுகளில் (1944-1947) பிரித்தானிய இராச்சியத்திலிருந்து இந்தியா சுதந்திரம் பெறுவதற்கு முன், பிரித்தன் அரசாங்கம் இவரை ஆத்திரேலியாவுக்கான இந்திய உயர் ஆணையராக நியமித்தது. பிரித்தானிய இராச்சிய நாட்களில், இந்தியாவில் தேசியவாதக் கொதிப்பு ஏற்பட்ட நேரத்தில் இவர் பிரித்தானிய அதிகாரிகளின் பக்கம் அடிக்கடி சேர்ந்து பணியாற்றியதாக சில விமர்சனங்கள் இருந்தன.  
இவர் 1949 இல் சென்னையில் இந்தியப் பகுத்தறிவாளர் ஒன்றியத்தை நிறுவினார். மேலும், பல ஆண்டுகள் அதன் தலைவராக இருந்தார். *84 நாட் அவுட்*, என்ற இவரது சுயசரிதை 1961இல் வெளிவந்தது.
# ஆர். பி. பராஞ்சபே

## குடும்பம்

இந்திய எழுத்தாளரும், நடிகையும், அரசியல்வாதியுமான சகுந்தலா பராஞ்சபே இவரது மகளாவார். இந்திய திரைப்பட இயக்குநரும் மற்றும் திரைக்கதை எழுத்தாளருஅன சாய் பராஞ்சபே இவரது பேத்தியாவார்.
# யுரேனியம்(III) புரோமைடு

**யுரேனியம்(III) புரோமைடு** (*Uranium(III) bromide*) என்பது UBr<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கதிரியக்கப் பண்பு கொண்டதாக இச்சேர்மம் காணப்படுகிறது.
# யுரேனியம்(III) புரோமைடு

## தயாரிப்பு

யுரேனியம் உலோகம் அல்லது யுரேனியம்(III) ஐதரைடுடன் ஐதரசன் புரோமைடைச் சேர்த்து வினைபுரியச் செய்தால் யுரேனியம்(III) புரோமைடு உருவாகும். அல்லது NH<sub>4</sub>UBr<sub>4</sub>·1.5CH<sub>3</sub>CN·6H<sub>2</sub>O. என்ற நீரேற்றை வெப்பச்சிதைவுக்கு உட்படுத்தியும் இதை தயாரிக்கலாம். நீர் மற்றும் காற்று இரண்டிலும் இதன் விரைவான ஆக்சிசனேற்றம் காரணமாக யுரேனியம்(III) புரோமைடு தயாரிப்பது கடினமாகும்.
# யுரேனியம் மோனோபாசுபைடு

**யுரேனியம் மோனோபாசுபைடு** (*Uranium monophosphide*) என்பது UP என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். யுரேனியமும் பாசுபரசும் சேர்ந்து இச்சேர்மம் உருவாகிறது. யுரேனியம் உலோகத்துடன் வெள்ளைப் பாசுபரசை சேர்த்து சூடுபடுத்தி யுரேனியம் மோனோபாசுபைடு உருவாகிறது.  
:4U + P4->4UP  
அணுக்கரு எரிபொருளாக இச்சேர்மம் பயன்படுத்தப்படுகிறது.  
காற்றில், ஒரு மெல்லிய கண்ணாடி மேற்பரப்பு அடுக்கு ஆக்சிசனேற்றத்திலிருந்து இச்சேர்மத்தைப் பாதுகாக்கிறது; தயாரிக்கப்பட்ட பின்னர் சில மாதங்களில், இந்த அடுக்கு உலோகப் பளபளப்பை உருவாக்குகிறது.